 **GARDA FORESTIERĂ BRAŞOV**

**COMUNICAT**

În contextul temperaturilor extreme cu care se confruntă țara noastră în aceste zile, riscul incendiilor de vegetație forestieră este unul ridicat. Temperaturile mari și lipsa precipitațiilor transformă pădurile într-un combustibil perfect pentru incendii devastatoare. Focurile pot izbucni și se pot extinde rapid, punând în pericol vieți omenești, proprietăți și mediul înconjurător.

Garda Forestieră Nationala împreună cu gărzile forestiere din subordine fac un apel public către toți cetățenii pentru respectarea următoarelor reguli principale în vederea prevenirii incendiilor de vegetație forestieră:

• NU aprindeți focuri deschise în aer liber!

• EVITAȚI aruncarea mucurilor de țigară sau a altor obiecte inflamabile în natură!

• INFORMAȚI imediat autoritățile, prin apel la numărul de urgență 112, la observarea oricărui început de incendiu!

Protejați pădurile și comunitatea! Responsabilitatea fiecăruia contează!

Inspector șef

Sandu Ioan MIHALTE